'n Gesonde Internet is veilig en privaat — Mozilla
Die Internet sal slegs gesond bly as ons dit vertrou as 'n veilige plek – vir ontdekking, transaksies, kommunikasie en skepping. Ons privaatheid en sekuriteit aanlyn word voortdurend bedreig. Maar daar is iets wat elkeen kan doen: kry inligting, beskerm jouself en laat jou stem gehoor word. 'n Gesonde Internet hang van jou af.
Afluistering deur regerings
Gebruikerbeheer: Besluit wie jou data kan versamel
Ons behoort almal te kan kies – met duidelikheid en selfvertroue – watter inligting ons met watter maatskappye deel, en te verstaan watse kompromieë ons aangaan in die proses.
Op die oomblik het ons almal 'n gebrek aan keuse aanlyn – privaatheidsbeleide is dikwels myle lank en moeilik om te lees, ons verstaan nie watter inligting ons wanneer deel nie, en mens kan selde kies om daarvan te onttrek.
91% van volwassenes stem saam dat gebruikers beheer verloor het oor hoe persoonlike inligting versamel en gebruik word deur maatskappye.
Bron: Pew Research Center, Mei 2015
Wat jy kan doen oor gebruikerbeheer
Maak seker dat selfoonprogramme slegs die nodige inligting gebruik. Gaan die instellings vir privaatheid en ligging na op iOS en Android.
Ken die instellings. 'n Mens se profiel en voorkeure kan bestuur word vir advertensies van Google, Yahoo! en Facebook.
Wat Mozilla doen oor gebruikerbeheer
Hoe ons ons eie beleid skryf
Ons skryf ons privaatheidsbeleid in duidelike, verstaanbare taal.
Hoe ons ondersteunende produkte skep
Ons maak soos ons praat met ons eie produkte, met eienskappe soos die vergeetknoppie, en Firefox Focus, ons private blaaier vir iOS.
Hoe ons die industry inlig
Ons moedig die industrie aan en lig hulle in oor lenige datapraktyk.
Stelselsekuriteit: Beveiliging van sensitiewe inligting
Ons moet almal die vermoë hê om ons identiteit aanlyn te beskerm.
Dit voel deesdae of ons almal êrens op een of ander manier slagoffers was van 'n kuberaanval. Datadiefstal kan miljoene se wagwoorde ontbloot, wat dalk eers jare later ontdek word. Mens is dalk salig onbewus van hierdie risiko van identiteitsdiefstal.
Datadiefstal het honderde miljoene geaffekteer in 2013-2016. In Desember 2016 is die grootste geval van datadiefstal ooit gerapporteer: 1 miljard rekeninge.
Bron: Wikipedia, List of data breaches, 2013-2016
Wat jy kan doen oor stelselsekuriteit
Kies sterk wagwoorde
Gebruik sterk, unieke pinkodes en wagwoorde, en gebruik 'n wagwoordbestuurder. (Let wel: ons het hulle nie almal probeer nie – kyk maar wat goed werk.)
Elke bietjie help. Vir die beste beskerming, gebruik 2-faktor-verifikasie waar dit aangebied word.
Wat Mozilla doen oor stelselsekuriteit
Ondersteuning vir enkripsie
Opleiding oor die waarde van enkripsie, en bevordering van universele gebruik daarvan.
Opleiding vir die industrie oor lenige datapraktyk.
Afluistering deur regerings: Hou ander se neus uit jou besigheid
Ons moet almal die vrymoedigheid hê om onsself te wees — aanlyn en vanlyn – sonder afluistering, veroordeling en die samelewing se vooroordele wat afgedwing word.
Niemand wil hê die regering moet elke beweging monitor in die regte lewe nie – daar is ook geen rede dat hulle mens hoef te volg op die Internet nie. Die onthullings deur Edward Snowden het gewys dat selfs demokrasieë hulle vryhede met ons privaatheid veroorloof.
Slegs vier uit tien (38%) van internetgebruikers vertrou dat hul aktiwiteite op die internet nie gemonitor word nie.
Bron: CIGI- Ipsos, 2016
Wat mens kan doen oor afluistering deur regerings
Kies programme wat gesprekke enkripteer. Hier is 'n lys.
Gebruik sterk, unieke pinkodes en wagwoorde, en gebruik 'n wagwoordbestuurder. (Let wel: ons het nie alles op dié lyste probeer nie – kyk maar wat goed werk.)
Wat Mozilla doen oor afluistering deur regerings
Bevordering van hervorming
Aanbevelings vir verandering op beleidsvlak om regerings se bekendmaking van sekuriteitsprobleme te verbeter.
Beroepe op wetgewers
Beroepe op wetgewers dwarsoor die wêreld om massa-afluistering in te perk, en hulp om die USA Freedom Act te laat goedkeur.
Vennootskappe met opvoeders
Mede-aanbieders van praatjies saam met Stanford se Center for Internet and Society oor kuberaanvalle deur regerings.
Lees meer oor privaatheid en sekuriteit in ons Internetgesondheidverslag.
Sien die video
Taal Taal Afrikaans Bosanski Maya Kaqchikel Čeština Cymraeg Deutsch English (Canadian) English (British) English Español (de Chile) Español (de España) Español (de México) فارسی Français Interlingua Bahasa Indonesia Italiano Taqbaylit 한국어 Português (do Brasil) Română slovenčina Slovenščina Shqip Svenska Українська 正體中文 (繁體)